b'\n_START_ARTICLE_\nPunak\xc3\xa4\xc3\xa4rmet\xc3\xa4hti\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPunak\xc3\xa4\xc3\xa4rmet\xc3\xa4hdell\xc3\xa4 on pieni ja py\xc3\xb6re\xc3\xa4 keskiruumis, jonka halkaisija on enint\xc3\xa4\xc3\xa4n 1,5 senttimetri\xc3\xa4. Keskiruumiista erkanee viisi lyhytt\xc3\xa4, lonkeromaista s\xc3\xa4dehaaraa, joiden tyvess\xc3\xa4 on nivel ja 10\xe2\x80\x9312 pient\xc3\xa4 ihokidusta eli papulaa. Koko el\xc3\xa4in on punaruskea s\xc3\xa4dehaarojen tyvess\xc3\xa4 sijaitsevia valkoisia t\xc3\xa4pli\xc3\xa4 lukuun ottamatta._NEWLINE_S\xc3\xa4dehaarat ovat muodostuneet py\xc3\xb6re\xc3\xa4reunaisista kalkkilevyist\xc3\xa4, joiden molemmilla laidoilla on kolme piikki\xc3\xa4 segmentti\xc3\xa4 kohti. Keskiruumista peitt\xc3\xa4v\xc3\xa4t suuret suomut sek\xc3\xa4 melko huomaamattomat kalkkilevyt. Sisimmiss\xc3\xa4 imujalkapareissa on 2\xe2\x80\x933 uloketta, mutta ulommissa vain yksi. Keskiruumiin alapinnalla sijaitsevaa suuaukkoa ymp\xc3\xa4r\xc3\xb6iv\xc3\xa4t s\xc3\xa4teitt\xc3\xa4in pienet leualliset kalkkikilvet. Jokaisessa leuassa on rivi hampaita sek\xc3\xa4 3\xe2\x80\x935 suupapulaa kummallakin puolella.\n_START_SECTION_\nLevinneisyys\n_START_PARAGRAPH_\nPunak\xc3\xa4\xc3\xa4rmet\xc3\xa4hte\xc3\xa4 tavataan Atlantin valtameren koillisosissa Norjasta Azoreille ulottuvalla vy\xc3\xb6hykkeell\xc3\xa4 sek\xc3\xa4 V\xc3\xa4limeress\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPunak\xc3\xa4\xc3\xa4rmet\xc3\xa4hti el\xc3\xa4\xc3\xa4 pehme\xc3\xa4ll\xc3\xa4 pohjalla 4\xe2\x80\x93850 metrin syvyydess\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPunak\xc3\xa4\xc3\xa4rmet\xc3\xa4hti on yksineuvoinen el\xc3\xa4in, joka el\xc3\xa4\xc3\xa4 korkeintaan kolme vuotta. Sen munat hedelm\xc3\xb6ittyv\xc3\xa4t merivedess\xc3\xa4 ruumiin ulkopuolella ja niist\xc3\xa4 kehittyy vedess\xc3\xa4 uivia toukkia, jotka kasvavat nopeasti t\xc3\xa4ysikasvuisiksi k\xc3\xa4\xc3\xa4rmet\xc3\xa4hdiksi.\n_START_SECTION_\nRavinto\n_START_PARAGRAPH_\nPunamerit\xc3\xa4hti sy\xc3\xb6 p\xc3\xa4\xc3\xa4asiassa pieni\xc3\xa4 selk\xc3\xa4rangattomia, varsinkin monisukasmatoja, simpukoita ja \xc3\xa4yri\xc3\xa4isi\xc3\xa4.'